वंश की मां का कहना है, वंश को कोलकाता ले जाने के बाद कागज पूरे करके दोबारा बरेली सीएमओ के पास लाने की स्थिति नहीं होगी। क्योंकि, वंश की हर दूसरे दिन डायलिसिस हो रही है। वहां से यहां आने में ही दो दिन का समय लग जाता है। इसलिए, खास सहूलियत की जरूरत होगी। उनका यह भी कहना है कि डोनर और रोगी को कोलकाता ले जाने से पहले सीएमओ के सामने लाने को तैयार हैं, लेकिन सीएमओ उसे कोलकाता से दोबारा लाने की बात कर रहे हैं। अपनी इस समस्या को लेकर वह सिटी मजिस्ट्रेट से भी मिलीं। लेकिन, इसका कोई फायदा नहीं हुआ। इस बारे में सीएमओ एके त्यागी का कहना है, जब तक कमेटी के लोग और मैं खुद रोगी को देखूंगा नहीं, प्रमाणित कैसे करूंगा। इसके लिए बने एक्ट से अलग हटकर कुछ नहीं किया जा सकता।